text: 陸鏊，字味道，號廉石，浙江嘉興府平湖縣人，明朝政治人物。生平.陸光祚孫。萬曆三十七年乙丑科進士。授刑部主事，恤刑江南，補工部，不久出任廣東肇慶府知府，任內清市舶，抑豪強，升任廣東按察司副使。佐制府破海寇劉香，香走死。連猺叛，鏊攝巡南韶，密移師搗其巢，猺惶駭稽顙歸順。歷官福建參政，升湖廣按察使，激揚風紀，積弊悉除。乞終養歸。後流寇雲擾，有建議添設巡撫夏鎮，以鏊為之，會病不起。著作有《寶綸堂集》。
metadata: erhwenkuo/wikipedia-zhtw
metadata: 陸鏊
metadata: https://zh.wikipedia.org/wiki?curid=6281844